# Балей

### от Уикипедия, свободната енциклопедия

  Вижте пояснителната страница за други значения на Балей.

Балей е село в Северозападна България. То се намира в Община Брегово, Област Видин.

Балей
Данни
Област: | Видин
Община: | Брегово
Население: | 471 (13/09/2005)
Надм. височина: | 53 м
Пощ. код: | 3797
Тел. код: | 09312
Геогр. положение: | 44° 11′ сев. ш. 22° 39′ изт. д.
МПС код: | `ВН`
Кмет или наместник
Иван Живов

## [редактиране] География

Селото е най-северозападното населено място в България, намиращо се непосредствено край река Тимок и отдалечено на 2 км от река Дунав. Устието на река Тимок се намира в землището на селото. Реката Тимок, протичаща близо до площада на селото, е силно замърсена от мина Бор, намираща се на територията на Сърбия, и в нея почти няма рибни екземпляри, по-големи от 0,5 кг.

Селото е отдалечено на 4 км от град Брегово и на 32 км от областния център Видин. Тридесет процента от улиците са асфалтирани, а останалите са с баластра. В селото има централен водопровод за чиста вода.

Големият необработван масив земя между Тимок и Дунав (местността Ливези), както и близостта на селото до Брегово, международният път за Сърбия и двете реки, дават възможност за развитие на селкото стопанство и туризма.

## [редактиране] История

Днес селото има отрицателен прираст на населението, като по-голямата част от по-младото поколение се е преселило във Видин, София и други градове.

Общо употребявани езици за ежедневна комуникация са влашки и български. Това е характерно и за съседните населени места (Куделин, Връв, Ракитница, Косово, Делейна и Гъмзово), както и за центъра на общината гр. Брегово.

В непосредствена близост до селото, край реката, съществува стара мелница, която е функционирала до началото на 1950-те години, ползвайки отбивка на реката (яз).

## [редактиране] Икономика

Местното население се препитава основно със селскостопански дейности, предимно отглеждане на зърнени култури – пшеница, царевица, както и слънчоглед, който се обработва на ишлеме в близките малки маслобойни. Съществувалите мелиоративни съоръжения са унищожени. Преди години от селото в летния период са изнасяни между 40 и 60 тона домати дневно.

## [редактиране] Религии

Отец Параскев пред олтара, Великден 2005

Православие. Православна църква, построена през 19 век. Свещеник в Балей е Параскев Серафимов Георгиев.

## [редактиране] Обществени институции

Читалището отвън | Читалището отвътре

- В селото има действащо читалище с киносалон за 450 посетители.
- Пощенски клон.
- Съществува и нефункционираща сграда на училище за 250 деца, което е било запълнено за последен път с този капацитет през 1970 година. Училището е построено през 1961 г. по време на кметуването на Климент Тодоров Георгиев (Кимон). Строежът на училището е започнат на 25 януари и на 15 септември същата година то е готово за началото на класните занятия. Първи директор на училището е Лазар Цветков Станев. Окончателно е закрито през 2002 година (по-късно разбито и разграбено)поради липса на ученици.
- На територията на селото се намира единственият в района старчески дом за хора с увреждания и трайна загуба на подвижност.

## [редактиране] Културни и природни забележителности

Реката пролет | Коритото на реката, където са били инсталирани работните колела на мелницата | Остатъци от мелницата на Тимок

- Устието и поречието на река Тимок. Екологически чиста околна среда без замърсители в радиус на повече от 30 км.

## [редактиране] Редовни събития

Наводнението Пролет-2006 | Клане на свиня | Духовият оркестър на селото

- Празник на селото е Гергьовден когато в близките му събота и неделя се провежда двудневен селски събор. Тогава се събират всички, които живеят на други места в България.

## [редактиране] Други

## [редактиране] Външни препратки

Взето от „http://bg.wikipedia.org../../../%D0%B1/%D0%B0/%D0%BB/%D0%91%D0%B0%D0%BB%D0%B5%D0%B9.html“.

Категории: Села в Област Видин | Власи

##### Views

- Статия
- Беседа
- Текуща версия

##### Търсене